SET เสี่ยงปรับฐาน วิตกการเมืองไทยกดดัน Fund Flow ชะลอตัว
SET เสี่ยงปรับฐาน วิตกการเมืองไทยกดดัน Fund Flow ชะลอตัว
18 พ.ย. 2563

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับฐาน เล็งรับแรงกดดันจากปัจจัยการเมืองในประเทศเป็นหลัก หลังจากที่การชุมนุมทางการเมืองเมื่อวานนี้มีการปะทะกันเกิดขึ้น ทำให้เป็นปัจจัยที่ยังต้องติดตามสถานการณ์อย่างใกล้ชิดต่อไป และผลประกอบการของบริษัทจดทะเบียนงวดไตรมาส 3/63 ออกมาก็ต่ำกว่าคาดด้วย รวมถึงดัชนีฯได้ปรับตัวขึ้นไปมากแล้วในช่วงก่อนหน้านี้จาก Fund Flow ที่ไหลเข้ามา และเชื่อว่า Fund Flow คงจะชะลอหลังจากที่มีการเมืองในประเทศกดดัน
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบเล็กน้อยราว 0.3-0.5% พร้อมให้ติดตามการประชุมคณะกรรมการนโยบายการเงิน (กนง.) ในวันนี้ โดยคาดว่าจะยังคงอัตราดอกเบี้ยนโยบาย
พร้อมให้แนวนรับ 1,330 จุด ส่วนแนวต้าน 1,360 จุด